
НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ГР.СОЗОПОЛ

	На основание чл. 26, ал.3 и  ал.4 от Закона за нормативните актове на заинтересованите лица се предоставя  законоустановения 30-дневен срок, считано от 29.03.2024г. за предложения и становища по настоящия ПРОЕКТ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ГР.СОЗОПОЛ.
Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg								На основаниe чл.28, ал.2 от Закона за нормативните актове Ви представяме следните: 
MОТИВИ
I. Причини, които налагат промяна в Наредбата за определяне размера на местните такси и цени на услуги на територията на гр. Созопол
Една от основните причини, свързани с електронни услуги е нуждата от промяна в сега действащата Наредбата за определянето и администрирането  на местните такси и цени на услуги на  територията на община Созопол, приета с Решение №1086/31.07.2023г./ Изм. с Решение №123/27.03.2024г./ Изм. с Ршение №207/31.05.2024г. на Общински съвет Созопол. 
Главната причина, обуславяща приемането на предложената Наредба за изменение и допълнение на Наредбата за определянето и администрирането на местните такси и цени на услуги на  територията на община Созопол, е прието изменение в нормативен акт от по-висока степен – Закона за електронното управление, и по-конкретно неговото изменение и допълнение, публикувано в Държавен вестник, бр.80 от 2023г.
Целта на предложената промяна е да приведем настоящата Наредба в съответствие с изискванията на закона и по-конкретно с изискванията на чл. 10а от Закона за електронно управление, съгласно разпоредбите на който административните органи предоставят административните услуги по електронен път с намалена такса спрямо таксата за присъствено заявяване и предоставяне и това намаление следва да е минимум 10% като намалението не може да надвишава 20,00 лева.
Общината усилено работи по внедряване на електронни услуги, актуализиране на софтуера в администрацията, въвеждане на нови начини за заплащане на данъци, такси и услуги. Целта е да се улесни максимално процеса по предоставяне на административни услуги и да се постигне по-голяма удовлетвореност на потребителите.
Въвеждането на електронни услуги е важен способ за Модернизацията на общинска администрация. Това е важна стъпка и към подобряване качеството на предлаганите административни услуги.
Определените с наредбата такси и цени на услуги трябва да покриват разходите, които общината прави за предоставяне на услугите. Необходимо е да се постигне адекватност и съразмерност на стойностите на таксите и цените на услугите, които да са съобразени с вложения ресурс и пазарните цени на сходни услуги на свободния пазар и същото е съобразено с действащите тарифи към Наредбата. Всички такси и цени на услуги са определени при съобразяване с разходваните средства за обезпечаване на предоставянето им, като се цели таксите и цените на услугите да покриват себестойността на предоставената услуга и разходите по извършването им.
С прилагането на нормата от 10% намаление няма да се наруши принципа, който е заложен в ЗМДТ.

II. Цели, които налагат приемането на предложения проект:

Чрез актуализиране на разпоредбите се цели да се постигне тяхната законосъобразност, прецизност и детайлност, пълнота и последователност на Наредбата в съответствие с изискванията на ЗМДТ  и ЗЕУ.
Целите на настоящите изменения и допълнения на подзаконовия нормативен акт са:
- необходимостта за привеждането на подзаконовия нормативен акт в съответствие с действащите нормативни актове от по-висока степен, прецизиране и актуализиране на някои услуги и дължимите за тях такси/цени и актуализиране на таксите/цените за други;
- по-добра регламентация, организация на работата и ясна формулировка на предоставените от общината услуги;
- стимулиране на лицата за заявяване и получаване на административни услуги по електронен път.

III. Финансови и други средства, необходими за прилагане на новата уредба: 
За прилагане на предлаганите промени не са необходими финансови и други средства, различни от тези, осигуряващи прилагането на сега действащата наредба – не се предвижда ангажиране на допълнителен човешки, административен и материален ресурс.

IV. Очакваните резултати от прилагането:
С приемането на настоящия проект на наредба се очаква наличие на ясни правила, съобразени със законовите изисквания на действащото законодателство и целите на закона. 
Прилагането на предлаганите изменения и допълнения в проекта ще доведат до следните очаквани резултати:
- съответствие на подзаконовия нормативен акт с действащите нормативни актове от по-висока степен и прецизиране на уредените с него услуги;
- разширяване на видовете административни услуги и повишаване на качество на предоставяните на населението услуги чрез постигане на по-голяма справедливост при определяне на заплащането на таксите, вкл. увеличаване на достъпността до предоставените услуги чрез предоставянето на електронни административни услуги;
- осигуряване на приходи по общинския бюджет и постигане на баланс между направените разходи от Общината по предоставянето на услугите и тяхното възстановяване;
- увеличаване на обема и качеството на предоставените услуги на населението, като достъпността и разнообразието на предоставяните услуги ще увеличи значително V.  Анализ за съответствие с правото на Европейския съюз и на Република България:  
 Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство При изработването на настоящия нормативен акт са взети предвид основополагащите принципи на правото на Европейския съюз.
Съдържанието в проекта не противоречи на норми от по-висока степен на българското  и на европейското законодателство.

В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта от Общински съвет Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост –  С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването  му осигуряват реализиране на предоставената от закона възможност за изразяване на мнения и становища на заинтересованите лица. 
Принцип на обоснованост –  съответствие с чл.21, ал.2 от Закона за местното самоуправление и местната администрация, чл.11, ал.1 и ал.3 от Закона за нормативните актове.                                                                                                      
Принципите на предвидимост и откритост  са спазени –  Проектът с мотивите и предварителна оценка на въздействието е публикуван на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – Проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.
Принцип на субсидиарност, пропорционалност и стабилност – Проектът  е в съответствие с нормативните актове от по-висока степен.  При изработването му са спазени чл.18а от Закона за нормативните актове, както и разпоредбите на глави II и III от същия. Извършена е предварителна оценка на въздействието. Проектът е изготвен след съгласуване със служители на общинската администрация – специалисти в съответната материя. 



ПРОЕКТ НА РЕШЕНИЕ

Във връзка с гореизложеното и при спазване изискванията на чл.8, чл.11, ал.1 и ал.3, чл.19, чл.20, чл.26 и чл.28 от Закона за нормативните актове и чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21,  ал.2 от Закона за местното самоуправление и местната администрация, предлагам Общински съвет Созопол да вземе следното: 

РЕШЕНИЕ:

1. ПРИЕМА Наредба за изменение и допълнение на Наредба за определянето и администрирането на местните такси и цени на услуги на територията на гр. Созопол, съгласно Приложение №1, което е неразделна част от настоящото решение.
2. ВЪЗЛАГА на кмета на община Созопол осъществяването на всички дейности, необходими за правилното и законосъобразното изпълнение на решението.

